ຈີນ ລາວ ໄທ ແລະມຽນມາ ຮ່ວມມືກັນ ດ້ານຢາເສບຕິດ 
ການ​ປະຕິບັດ​ງານ​ຮ່ວມລະຫວ່າງ​ຈີນ, ລາວ ມຽນມາ ​ແລະ​ໄທ ແຕ່​​ເດືອນເມສາຫາມິຖຸນາ ​ໄດ້ມີ​ການ​ຄຸມ​ຂັງ​ຜູ້​ຕ້ອງ​ສົງ​ໄສ 2,534 ຄົນ ຢຶດຢາ​ເສບຕິດ​ໄດ້ 9.78 ໂຕນ.
ເຈົ້າໜ້າທີ່ປາບປາມຢາເສບຕິດຂອງຈີນກ່າວວ່າ ມີການຢຶດຢາ ເສບຕິດໄດ້ໃນມູນຄ່າຫລາຍກວ່າ 2,500 ລ້ານຢວນ ຫຼືປະມານ 400 ລ້ານໂດລາ ໃນລະ ຫວ່າງການປະຕິບັດງານຮ່ວມເປັນເວ ລາ 2 ເດືອນຂອງສີ່ປະເທດ ທີ່ແນເປົ້າໝາຍໃສ່ການກໍ່ອາຊະຍາ ກຳ ຕາມລຳແມ່ນໍ້າຂອງ ທ່ານ Liu Yuejin ຜູ້ອຳນວຍການ ຫ້ອງການຄວບຄຸມຢາເສບຕິດ ຂອງກະຊວງປ້ອງກັນຄວາມສະຫງົບພາຍໃນ ກ່າວໃນການຖະ ແຫຼງຂ່າວ ເມື່ອວັນອັງຄານຜ່ານມານີ້ວ່າ ການປະຕິບັດງານຮ່ວມ ລະຫວ່າງຈີນ ສປປ ລາວ ມຽນມາ ແລະໄທ ທີ່ເລີ້ມມາແຕ່ກາງເດືອນ ເມສາຫາກາງເດືອນມິຖຸນາ ໄດ້ຍັງຜົນໃຫ້ມີ ການຄຸມຂັງຜູ້ຕ້ອງສົງໄສ 2,534 ຄົນ ຢຶດຢາເສບຕິດໄດ້ 9 78 ໂຕນແລະເງິນສົດອີກ 3 ລ້ານ 6 ແສນໂດລາ ພ້ອມນີ້ ເຈົ້າໜ້າທີ່ຍັງຢຶດໄດ້ອາວຸດ 38 ກະບອກ ລູກປືນ 1,125 ລູກ ແລະສານເຄມີຕົ້ນໜັກ 260 ໂຕນ ປະເທດທັງ 4 ໄດ້ເລີ້ມການປະຕິບັດງານ ຕາມລຳແມ່ນໍ້າຂອງ ເມື່ອທ້າຍປີ 2011 ຫຼັງຈາກໄດ້ມີການສັງຫານລູກເຮືອຈີນ 11 ຄົນໃນບໍລິເວນສາມຫຼ່ຽມ ຄຳ ຊຶ່ງມີຊື່ສຽງບໍ່ຄ່ອຍດີ ໃນການຜະລິດແລະລັກລອບຄ້າຢາເສບຕິດ ພ້ອມ ທັງກຸ່ມຂູ່ເຂັນຮຽກຄ່າໄຖ່ ໃນເດືອນມີນາປີນີ້ ຈີນໄດ້ປະຫານຊີວິດທ້າວໜໍ່ຄຳ ຫົວໜ້າແກັ່ງຄ້າຢາເສບຕິດຈາກລັດສານ ຂອງມຽນມາ ແລະພວກສົມຮູ້ຮ່ວມ ຄິດ 3 ຄົນ ທ່ານ Liu ຍັງໄດ້ກ່າວຕໍ່ກອງປະຊຸມຖະແຫຼງຂ່າວ ທີ່ມີຜູ້ຕາງໜ້າຈາກ ສປປ ລາວ ມຽນມາ ແລະໄທ ເຂົ້າຮ່ວມນັ້ນວ່າ ຫຼັງຈາກການປະຫານຊີວິດທ້າວໜໍ່ ຄຳແລ້ວ ກິດຈະກຳຂອງກຸ່ມຄ້າຢາເສບຕິດແລະອາຊະຍາກຳຕ່າງໆໄດ້ຫຼຸດລົງຢ່າງຫຼວງຫຼາຍ ໃນບໍລິເວນສາມຫຼ່ຽມຄຳ ຊຶ່ງທ່ານເວົ້າວ່າ ໄດ້ເຮັດໃຫ້ການຄ້າ ຢາເສບຕິດຫຼຸດລົງແລະລາຄາແພງຂຶ້ນ ທ່ານ Liu ເວົ້າວ່າ 60 ຫາ 70 ເປີເຊັນຂອງຢາເສບຕິດຢູ່ຈີນ ແມ່ນມາຈາກ ເຂດສາມຫຼ່ຽມຄຳ ບ່ອນທີ່ການຜະລິດຢາບ້າພວມເພີ້ມປະລິມານຂຶ້ນໃນຂະນະ ໄດ້ມີການປະຕິບັດງານປາບປາມຢາຝິ່ນແລະເຮໂຣອີນນັ້ນ